ufal/npfl147 huggingface dataset:
# Turnébuss
Turnébuss er en buss for turneer, beregnet på rundreise og reisevirksomhet som del av sin yrkesutøvelse. Turnébusser kan også brukes for politiske kampanjer i forbindelse med valg, som da SV-partiledelsen reiste med en bandbuss i året 2011.

## Turnébusser
Ulike turneer som band, underholdningsfolk, dansegrupper på turnereise og musikerne ofte vandret rundt om bord på buss, som har blitt referert som turnébuss, på engelsk «tour buses». Mesteparten av bussene ment for denne turnébussvirksomheten er varianter av kommersielle busser, men det finnes buss med karosseri utformet etter kundeanvisninger for mer spesielle krav og ønsker.
Blant annet er det vanlig for turneer å ha buss som er tilpasset reise med overnattingsmuligheter og rekreasjon, endog med mobilt kontor eller mobil bolig i yrkessammenheng. Slike busskjøretøyer er ansett som noe av det ytterst som bobil.
I Norge er det vanlig å bruke kombinertbuss som kan kombinere passasjerfrakt og stykkgodsfrakt i det samme kjøretøyet.

## Funksjoner for moderne turnébuss
- Polstrede stoff eller skinnseter, ofte med nedfellbar ryggstøtte.
- Fot- og armstøtter.
- TV-skjermer koblet til DVD-spiller eller videospiller for underholdning eller muligens analog TV eller DTV for lokale nyheter, eller programmer (muligens i seter med visningen ved å velge hvilken stasjon).
- Enkel WC, men noen nyere busser har moderne toaletter[2]
- Kaldt vann dispenser, kjøleskap, varmt vann.
- Rullestol heis eller rampe og heis for enklere tilgang for eldre og bevegelseshemmede).
- Sotede vinduer (og/eller gardiner eller persienner).
- Bagasjerom under, med bagasjehylle.


## Galleri
- Turnébuss «Prudence»
- Kindbergs turnébuss utenfor Folkets hus Forshaga
- Riksteatrets turnébuss, Nydalen
# VM i bryting 1953
VM i bryting 1953 (verdensmesterskapet i bryting) ble arrangert i Napoli i Italia i 1953.

## Medaljevinnere

### Gresk-romersk stil menn
| Øvelse | Gull                              | Sølv                            | Bronse                       |
| ------ | --------------------------------- | ------------------------------- | ---------------------------- |
| 52 kg  | Boris Gurevich · Sovjetunionen    | Ahmet Bilek · Tyrkia            | Maurice Mewis · Belgia       |
| 57 kg  | Artem Teryan · Sovjetunionen      | Imre Hódos · Ungarn             | Giovanni Cocco · Italia      |
| 62 kg  | Olle Anderberg · Sverige          | Umberto Trippa · Italia         | Elie Naasan · Libanon        |
| 67 kg  | Gustav Freij · Sverige            | Kyösti Lehtonen · Finland       | Shazam Safin · Sovjetunionen |
| 73 kg  | Georgy Khatvoryan · Sovjetunionen | Miklós Szilvási · Ungarn        | Franco Benedetti · Italia    |
| 79 kg  | Givi Kartozia · Sovjetunionen     | Axel Grönberg · Sverige         | Kalervo Rauhala · Finland    |
| 87 kg  | August Englas · Sovjetunionen     | Kelpo Gröndahl · Finland        | Kurt Rusterholz · Sveits     |
| +87 kg | Bertil Antonsson · Sverige        | Johannes Kotkas · Sovjetunionen | Guido Fantoni · Italia       |
# Valderøy prestebolig
Valderøy prestebolig (offisielt Giske prestebustad) ligger på Valderhaugstranda, Valderøy i Giske kommune, Møre og Romsdal. Huset er et av de eldste på Valderøya og tilhørte opprinnelig Løeg-garden, som ligger helt nede ved stranda mot Valderhaugfjorden og Ålesund. 
Valderøy prestebolig er i en og en halv etasje, reist i tre. Sørfløyen er imidlertid i mur, og har i nyere tid tjent som brannsikkert oppbevaringssted for kirkekommunens arkiv. I tidligere tider var dette et fyrfundament. Deler av huset var opprinnelig fyrvokterbolig, men har blitt utvidet atskillige ganger. I øst er det også tilbygget en ark mot Valderhaugfjorden. På samme side går den gamle vegen med trapper ned fra prestegårdshagen langs steingjerdet mot Løeg-garden til prestegårdens naust nede ved fjorden.
På motsatt side av boligen, mot vest, er det et mindre hageanlegg og et større uthus mot hovedvegen («Nedstevegen»).
Huset er sefrak-registrert og er et viktig regionalt og lokalt kulturminne.
# Utsjekk
Utsjekk er en prosedyre med opplæring og godkjenning som gir en person gyldig kompetanse til en spesiell aktivitet. Begrepet brukes ofte for flygere og flyteknikere og annet luftfartspersonell.
For hver ny flytype som skal brukes, må flyger, flyteknikere og kabinpersonalet ha en opplæring og godkjenning av godkjent instruktør som fører attestasjon av utsjekken i vedkommendes flygetidsbok. Slik utsjekk kan gis av instruktører med flere grader av godkjenning, deriblant også såkalte «type-rating instructors», som er instruktører som ikke kan gi instruksjon for sertifikatopplæring.
Halehjulsutsjekk er en egen utsjekk som flygere må ha før første utsjekk på halehjulsfly. Siden halehjulsfly har hovedhjulene foran flyets tyngdepunkt, er det fare for at flyet kan snu rundt sin egen akse, såkalt «groundloop». Det er mindre fare for slik rotasjon med fly med nesehjul og hovedhjulene bak flyets tyngdepunkt.
Utsjekk må skilles fra sertifikat eller bevis. For å fly sjøfly, flermotors fly, luftballong etc. trengs eget sertifikat som utstedes etter oppflyging.
# Sollia (kommune)
Sollia er et bygdelag og en tidligere selvstendig kommune i Innlandet som har vært del av Oppland fylke så vel som Hedmark fylke mens det eksisterte. Fra 1837 var Sollia del av Ringebu formannskapsdistrikt i Kristians amt. Solliden ble skilt ut som eget herred i 1864 og hadde da 386 innbyggere. I 1890 ble Sollien overflyttet til Hedemarkens amt. 1. januar 1899 ble en ubebodd del av Ringebu kommune overført til Sollien. Ved kgl.res. av 18. november 1921 ble herredsnavnet endret til Sollia. 1. januar 1965 ble Sollia, som da hadde 356 innbyggere, slått sammen med Stor-Elvdal kommune.
# UTC−04.00
UTC−04.00 er et belte av tidssoner som ligger fire timer etter standardtiden UTC. I 2008 omfattet UTC−04.00 følgende områder:

## Somnormaltid(hele året)

### ECT - Østkaribisk tid
- Anguilla (Storbritannia)
- Antigua og Barbuda
- Barbados
- Dominica
- Grenada
- Montserrat (Storbritannia)
- Saint Kitts og Nevis
- Saint Lucia
- Saint Vincent og Grenadinene
- Trinidad og Tobago
- De britiske Jomfruøyer (Storbritannia)
- De amerikanske Jomfruøyer (USA) (AST – Atlantic Standard Time)


### Øvrige Karibia
- Aruba (Nederland)
- Den dominikanske republikk
- Guadeloupe (Frankrike)
- Martinique (Frankrike)
- De nederlandske Antiller (Nederland)
- Puerto Rico (USA) (AST – Atlantic Standard Time)


### Sør-Amerika
- Bolivia
- Guyana
- Brasil - Acre, Amazonas, Rondônia, Roraima
- Venezuela


### Nord-Amerika
- Canada -  Quebec (øst for 63°V)


## Nordlige halvkule–somnormaltid(vinter)
- Canada (Atlantic Standard Time)
  -  Nova Scotia,  New Brunswick,  Prince Edward Island,  Newfoundland og Labrador - Labrador, unntatt den sørøstligste spissen.
- Bermuda (Storbritannia)
- Grønland (Kalaallit Nunaat) - Kun Thule og nærliggende områder på Nordvest-Grønland. Bruker nordamerikanske regler for sommertid.


## Sørlige halvkule–somnormaltid(vinter)
- Brasil  - Sørvestlige delstater: Mato Grosso, Mato Grosso do Sul
- Paraguay
- Chile - fastlandet
- Falklandsøyene (Storbritannia)


## Nordlige halvkule–somsommertid

### Eastern Daylight Time
- Canada
  -  Nunavut (østlige del), mesteparten av  Ontario og mesteparten av  Québec
- USA
  - Hele  Connecticut, Delaware,  Washington D.C.,  Georgia,  Maine,  Maryland, Massachusetts,  New Hampshire,  New Jersey, New York,  Nord-Carolina,  Ohio,  Pennsylvania,  Rhode Island,  Sør-Carolina,  Vermont,  Virginia,  Vest-Virginia
  - Mesteparten av  Florida,  Indiana,  Michigan
  - Østlige deler av  Kentucky,  Tennessee
# Viktor Baumann
Hans Adolf Victor Baumann (1870–1932) – ofte skrevet Viktor – var en norsk marineoffiser og polarfarer. 
Baumann ble født i Kristiania som sønn av ingeniør Hans Kristian Styler Andersen og Adolfiane Marie Baumann Falkenstrøm. Han vokste opp i Kristiania (nå Oslo), men familien bodde også en tid i Skedsmo og på Røros.
23 år gammel hadde Baumann gjennomført sjøkrigsskolen, og deretter ble det teknisk utdannelse ved høyskolen i Charlottenburg. Han ble så ansatt ved det nystiftede marineobservatoriet i Wilhelmshaven.
Da Otto Sverdrup i 1898 samlet mannskap til «Fram»-ferd nummer to – med seks vitenskapsmenn og 10 sjøfolk – var Baumann med premierløytnants grad i marinen nyttig å ha med. Han hadde egenskaper til å takle de ekstreme forholdene i Arktis, og ble som nestkommanderende og styrmann overordnet den vitenskapelige gruppen. Etter hvert overtok han også personalansvaret, og som innbarket militær ble disiplinen deretter. I tillegg hadde han liten forståelse for menn som «ruslet rundt og plukket blomster» – til vitenskapelige formål – så det ble en del uenigheter. Kartleggingen av Axel Heibergs land lettet likevel på stemningen, og Baumann ble etter hvert vennligere innstilt til forskerne. 150.000 km² nytt land ble kartlagt i de fire årene ekspedisjonen varte, i områdene nordvest for Grønland og på den canadiske nordkysten.
Viktor Baumann planla også flere ekspedisjoner, men valgte familielivet. Han var offiser i marinen med bosted Horten da han giftet seg med Ragnhild Roll i 1904. De flyttet til Trondheim, og i 1908 fikk Baumann stillingen som skipsinspektør ved Det Nordenfjeldske Dampskibsselskab. Fra 1922 var han underdirektør i samme selskap. Han oppnådde den militære graden kommandørkaptein.
Viktor Baumann ble utnevnt til ridder av 1. klasse av St. Olavs Orden den 23. april 1903. I Trondheim er Viktor Baumanns veg oppkalt etter ham.
# Groupama Arena
Groupama Arena er et flerbruksstadion i Budapest, Ungarn og hjemmet til Ferencvárosi TC.
Med en kapasitet på 23 698, er Groupama Arena den nest største stadion i Ungarn etter Ferenc Puskás stadion. Stadionet ligger på samme sted som klubbens tidligere stadion, Albert Flórián stadion, revet i 2013.
10. august 2014 spilte Ferencvárosi TC åpningskampen mot Chelsea FC. Det første målet ble scoret av hjemmelagets Zoltán Gera i det 17. minutt.
Finalen i Mesterligaen i fotball for kvinner 2018/19 ble spilt her.
# Tapiwanashe Makarawu
Tapiwanashe Makarawu (født 2000) er en zimbabwisk friidrettsutøver.
Han representerte Zimbabwe under Sommer-OL 2024 i Paris, der han ble nummer 6 på 200 meter.
# Itay Goldfaden
Itay Goldfaden (født 24. april 1996) er en israelsk konkurransesvømmer.
I 2021 representerte han landet sitt på stafettlaget på 4 × 100 meter medley mixed under Sommer-OL 2020 i Tokyo som kom på 8. plass i finalen.
# EF-postkasse (TV-program)
EF-postkasse var en norsk fakta- og debattserie om EF som ble sendt på NRK Fjernsyn i 1972. Programserien hadde som formål å informere innbyggerne om De europeiske fellesskap (EEC) og konsekvensene ved et eventuelt norsk medlemskap. Programmet ble sendt direkte annenhver mandag med spørsmål/svar-forum, samt kommentarer og eksperthjelp. Programledere var Lars-Jacob Krogh og Kjell Berger.
Norsk medlemskap i EF var et svært aktuelt spørsmål på starten av 1970-tallet - i 1972 det ble holdt en folkeavstemning om dette.
# Boston-pai
Boston-pai er en pai der deigen er laget med olje istedenfor smør eller margarin, noe som fører til at pailokket blir ekstra sprøtt. Boston-pai kan fylles med kjøtt, fisk, stuinger eller fruktkompott.
# Evie Haseldine
Evie Haseldine (født 2003) er en australsk seiler.
Hun representerte Australia under Sommer-OL 2024 i Paris, der hun ble nummer 9 i 49erFX.
# Shevils
Shevils er et norsk hardcore-band fra Oslo som ble etablert i 2010. 

## Utgivelser

### The Year of the Fly(2011)
Bandet ga i 2011 ut debutalbumet The Year of the Fly, som ble produsert av Milton Von Krogh (Pirate Love) og David Husvik (Extol, Doctor Might & The Mercy Cult). Gjesteartister på innspillingen var Ivar Nikolaisen (Silver), Morten Øby (The Lionheart Brothers), Silje Tombre (Blood Command) og Milton Von Krogh.

### Lost in Tartarus(2013)
Shevils fikk mange gode anmeldelser for sitt andre album, Lost In Tartarus. Albumet var også med på Adresseavisens liste over de beste albumutgivelsene i 2013.

### The White Sea(2015)
I 2015 ga Shevils ut sitt tredje album, The White Sea. Igjen fikk bandet gode anmeldelser og omtaler. The White Sea ble spilt inn i EngfeltForsgren Studio, med Marcus Forsgren som produsent og Peder Simonsen som medprodusent. 

### Miracle of the Sun(2021)
Høsten 2018 startet Shevils arbeidet med et nytt studioalbum, med originalmedlemmene Anders Voldrønning, Anders Emil Rønning og Andreas Andre Myrvold, og med Johan M. Staxrud som nytt medlem. Sommeren 2020 begynte innspillingen av albumet Miracle of the Sun, igjen i samarbeid med Marcus Forsgren (Bror Forsgren, The Lionheart Brothers, Jaga Jazzist, Silence the Foe), og med Knærten Simonsen som medprodusent. Innspillingen fant sted i Studio Paradiso i Oslo. 
I november 2020 kom singelen "Miracle of the Sun", tittelsporet på det kommende albumet. Den andre singelen, Monsters on TV, ble sluppet 15. januar 2021, til gode anmeldelser.
Shevils slapp albumet Miracle of the Sun 7. mai 2021, og har høstet en rekke gode anmeldelser og kritikker både i Norge og ellers i verden.. Musikkvideoene til låtene "Scandinavian Death Star" og "Monsters On TV" ble lansert på youtubekanalen til Hardcore Worldwide.

## Medlemmer
- Anders Voldrønning: vokal
- Andreas Andre Myrvold: gitar
- Anders Emil Rønning: slagverk
- Johan Magnus Staxrud: bass, gitar


### Live medlemmer
- Andreas Engeseth: bass, Gitar
- Ole Torstein Hovig: Synthesizer
- Kristofer Staxrud: Bassgitar
- Markus Lind Aase: Gitar, Bassgitar
- Torkil Rødvand: Bassgitar
- Peter Rudolfsen: Slagverkinstrument
- Marcus Forsgren: Bassgitar, Gitar


### Tidligere medlemmer
- Arnbjørn Joar Styrkor Marklund: bass
- Kristofer Staxrud: Slagverkinstrument
- Christoffer Gaarder: gitar


## Diskografi
- The Year Of The Fly (Oslo Grammofon, 2011) LP
- Necropolis (Selvutgitt, 2012) EP
- Lost In Tartarus (Tartarus, 2013) LP
- The White Sea (Selvutgitt, 2015) LP
- The Miracle of the Sun (Selvutgitt, 2021) LP
# Tal der Ahnungslosen
Tal der Ahnungslosen («de anelsesløses dal») var på folkemunne i DDR en betegnelse på de deler av Den tyske demokratiske republikk som lå så langt unna vesttyske fjernsynssendere at de ikke kunne ta inn vesttyske programmer. Folk derfra ble dermed ansett som mindre godt informert. 
Uttrykket ble nesten eksklusivt benyttet om Dresden og omegn, men i virkeligheten var det også et tilsvarende område nordøst i landet.
# Jan Pande-Rolfsen
Jan Pande-Rolfsen (1922–2002) var en norsk skuespiller, og hallomann i NRK.

## Liv og virke

### Bakgrunn
Pande-Rolfsen var sønn av Henrik Pande-Rolfsen (1893-1978) og Käth Helene, født Devold (1898-1994).
Han giftet seg i 1948 med skuespilleren Aud Schønemann (1922-2006). De fikk sønnen Pål (født 1952).
Han tok examen artium i 1941 og begynte deretter som skuespillerelev på Det Norske Teatret. 

### Karriere
Han forble ved Det Norske Teatret til 1956, med unntak av et opphold på Rogaland Teater 1948-1949.
Han debuterte som skuespiller på Det Norske Teatret i 1941, og med unntak av et opphold på Rogaland Teater 1948-1949 var han der til 1956 da han begynte i NRK. Her var han en velkjent hallomann både i radio og fjernsyn til langt utover pensjonalderen. Han var i stor grad med på å prege Ønskekonserten i NRK.
Han hadde små biroller i flere av Olsenbanden-filmene.
Pande-Rolfsen deltok også i mange underholdningsprogrammer, og er kanskje best kjent fra programmet O.J. – ute på prøve som gikk på NRK høsten 1994, med Otto Jespersen som programleder. I denne serien hadde Pande-Rolfsen en fast spalte i hver episode hvor han satt på en trone og redegjorde for filosofiske betraktninger med en humoristisk undertone. Grunnstenen var alltid den samme: «Livet er herlig, dere!» – en setning han først brukte i radioprogrammet Revolvermagasinet (også med Otto Jespersen i en av hovedrollene) og som han ble assosiert med i alle årene som fulgte.

## Filmografi (utvalg)
- 1948 – Den hemmelighetsfulle leiligheten – en sekretær
- 1974 – Den siste Fleksnes – lærer på sjarmskolen
- 1975 – Olsenbandens siste bedrifter – grise-Hansen
- 1982 – Olsenbandens aller siste kupp – pelsforhandler
- 1999 – Olsenbandens siste stikk – vaktmann
# Kwon Eun-ji
Kwon Eun-ji (født 13. desember 2002) er en sørkoreansk skytter som konkurrerer i rifleskyting.
Hun representerte Sør-Korea under Sommer-OL 2020 i Tokyo, hvor hun ble nummer 7 i 10 meter luftrifle.
# Nodlandsvatnet
Nodlandsvatnet er en innsjø i Eigersund kommune i Rogaland. Den er regulert som magasin for Honnefoss kraftverk.
# IBU-cupen for junior
IBU-cupen for junior er en årlig sammenlagtturnering i skiskyting som arrangeres av International Biathlon Union (IBU). Cupen ble arrangert første gang sesongen 2015/16.  
IBU-cupen for junior er også åpen for utøvere i ungdomsklassen, dersom de stiller som junior og møter kravene til juniorløpere. Det siste IBU-rennet arrangeres som Junior-EM i skiskyting. 

### Antall deltakere
Hver nasjon har minst fem plasser for menn og fem for kvinner. I tillegg kan vertlandet for et IBU-cuprenn, samt de nasjonene som kom blant de ti beste i Verdenscupen i skiskyting eller IBU-cupen i skiskyting sesongen før, delta med to ekstra utøvere i hver klasse. 

## Øvelser
Det konkurreres i følgende fire øvelser i cupen:
- Total score (individuelle renn, sprint og jaktstart)
- Individuelt
- Sprint
- Jaktstart


## Sammenlagtvinnere
| År      | Kvinner              | Menn                   |
| ------- | -------------------- | ---------------------- |
| 2015/16 | Darya Lashko (BLR)   | Dominic Reiter (GER)   |
| 2016/17 | Myrtille Begue (FRA) | Kirill Streltsov (RUS) |
# Jaime López
Jaime López (født 13. februar 1986) er en spansk moderne femkjemper.
Han representerte Spania under Sommer-OL 2008 i Beijing, der han ble nummer 36.
# Gulf Breeze (Florida)
Gulf Breeze er en amerikansk by som ligger i Santa Rosa County i Florida.
Byen hadde 6 302 innbyggere i 2020, og dekker et areal på 61,02 km².

## Historisk befolkningsdata
| Folketelling | Befolk. |  | %±     |
| ------------ | ------- |  | ------ |
| 1970         | 4 190   |  | —      |
| 1980         | 5 478   |  | 30,7 % |
| 1990         | 5 530   |  | 0,9 %  |
| 2000         | 5 665   |  | 2,4 %  |
| 2010         | 5 763   |  | 1,7 %  |
| 2020         | 6 302   |  | 9,4 %  |
# Pielisjärvi
Pielisjärvi er en tidligere kommune i landskapet Norra Karelen i Finland. Kommunen hadde 16 150 innbyggere i 1970. Pielisjärvi var en finskspråklig kommune.
Pielisjärvi kommune ble slått sammen med byen Lieksa i 1973.
# Xuwen
Xuwen (kinesisk: 徐闻县; pinyin: Xúwén Xiàn, Chinese Postal Map Romanisation: Tsuimen eller Suwen) er et fylke i den kinesiske provinsen Guangdong. Det er underlagt byprefekturet Zhanjiang.
I 1999 hadde det en befolkning på 646 177 innbyggere.
Minnanspråket leizhouhua tales i området.

## Administrative enheter
Xuwen består av 14 storkommuner og to kommuner:
Storkommuner:
- Xucheng 徐城镇, He'an 和安镇, Qujie 曲界镇, Jinhe 锦和镇, Xinliao 新寮镇, Xiayang 下洋镇, Qianshan 前山镇, Longtang 龙塘镇, Hai'an 海安镇, Maichen 迈陈镇, Xilian 西连镇, Xiaqiao 下桥镇, Nanshan 南山镇, Wailuo 外罗镇;

Kommuner:
- Chengbei 城北乡, Jiaowei 角尾乡.


## Samferdsel
Kinas riksvei 207, som begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke, rett sør for fylkessenteret Xuwen, som veien også kommer gjennom.
Fra Hai'an er det ferge- og passasjerskipforbindelse over Qiongzhoustredet til Hainan.
# Manfred Rulffs
Manfred Rulffs (født 6. mars 1935 i Kiel, død 15. januar 2007 i Ratzeburg) var en tysk roer som deltok i de olympiske leker 1960 i Roma.
Rulffs ble olympisk mester i roing under Sommer-OL 1960 i Roma. Han var med på den tyske åtteren som vant konkurransen foran Canada og Tsjekkoslovakia. Mannskapet på den tyske båten var roerne; Rulffs, Hans Lenk, Klaus Bittner, Karl-Heinz Hopp, Moritz von Groddeck, Kraft Schepke, Frank Schepke, Walter Schröder og Willi Padge som var styrmann

## OL-medaljer
- 1960  Roma -  Gull i roing, åtter  Tyskland
# Like a Tiger
Like a Tiger er et musikkalbum med Kirsti Carr, utgitt i 2005. Dette er hennes debutalbum som soloartist og hennes hittil siste.

## Sporliste
1. «Like a Tiger»
2. «Midnight Train»
3. «Romeo and Juliet»
4. «No More Good Night Songs»
5. «Miracle»
6. «Secretly»
7. «Goodbye Juliet»
8. «Dream Dream Dream»
9. «Alabama»
10. «On the Run»
# Ketil Selnes
Ketil Selnes (født 16. januar 1974 i Honningsvåg) er en norsk illustratør. Han studerte grafisk design ved Skolen for grafisk design (SFGD) i Oslo 1996–1998 og illustrasjon ved Falmouth College of Arts i Cornwall i England  1998–2001. Ketil Selnes har illustrert flere barnebøker, deriblant lettlestbøker.
Ketil Selnes bor og arbeider i Oslo. Han ble illustratør på heltid i 2011.
# Mario Kummer
Mario Kummer (født 1962) er en tysk sportsdirektør og tidligere profesjonell syklist. Han er for øyeblikket sportsdirektør for Pro Tour-laget Astana.
Kummers største triumf kom i 1988 da han tok OL-gull på lagtempo med det østtyske laget i Seoul. Lagkamerater var Uwe Ampler, Jan Schur og Maik Landsmann.

## OL-medaljer
- 1988  Seoul - Gull i sykling, 100 km landevei lag  Øst-Tyskland


## Syklist
Kummer var profesjonell fra 1990 til 1998.
| Lag          | Fra  | Til  |
| ------------ | ---- | ---- |
| Team Telekom | 1993 | 1997 |
| PDM          | 1992 | 1992 |
| Chateau d'Ax | 1990 | 1991 |


## Sportsdirektør
| Lag           | Fra  | Til  |
| ------------- | ---- | ---- |
| Astana Team   | 2007 |      |
| T-Mobile Team | 2000 | 2006 |
# Rune Christiansen
Rune Christiansen (født 1963) er en norsk lyriker og romanforfatter. I 2011 overtok han det kunstneriske ansvaret for Forfatterstudiet i Bø ved Høgskolen i Telemark etter at Eldrid Lunden gikk av for aldersgrensen.
Rune Christiansen debuterte som dikter i 1986. Siden da har han skrevet tolv diktsamlinger og ni romaner. Han har også gjendiktet poetene Alain Bosquet, Eugenio Montale, Frank Kuppner og Edmond Jabès. 
Han vant Brageprisen i 2014 for sin roman Ensomheten i Lydia Ernemans liv. I 2015 mottok han Gyldendalprisen for hele forfatterskapet.
# Barridia
Barridia er en slekt av soppsnutebiller som lever av sopp som vokser på død ved. 

## Utseende
En liten (ca. 3 millimeter), sylindrisk, gråbrunt-spraglete soppsnutebille med middels lange antenner som ender i en klubbe. Snuten er kort og bred, fasettøynene nokså store og flate, pronotum trapesformet, dekkvingene jevnbrede. 

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Arten er utbredt i Mellom-Amerika (sørlige Mexico).

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien soppsnutebiller, Anthribidae Billberg, 1820
          - Underfamilien soppsnutebiller, Anthribinae Billberg, 1820 – ca. 2650 arter
            - Stammen Piesocorynini Valentine, 1960
              - Slekten Barridia Jordan, 1906
                - Barridia corticina Jordan, 1906
# Dynamikk (mekanikk)
Dynamikk er læren om krefter og kraftsystemer som endrer et legemes bevegelse. 
Dynamikken er en gren av den klassiske mekanikken som beskriver hvordan krefter påvirker legemers bevegelse, stabilitet og likevekt. Ved hjelp av dynamikken kan vi bestemme et legemes bevegelse hvis kreftene som virker på det er kjent, eller vi kan bestemme kreftene som virker på legemet hvis dets bevegelser er kjent.
# Almondbank
Almondbank er en landsby (village) i regionen Perth and Kinross i Skottland. Landsbyen ligger på sørsiden av elven Almond, og er i dag i praksis en forstad til Perth seks og en halv kilometer sørvest.
Ved folketellingen i 2001 hadde Almondbank 610 innbyggere.
 
I 2006 ble folketallet estimert til 1 050 innbyggere.
# Zuñi
Zuñifolket er et av de indianske pueblofolk i USA, som især bor i Zuni Pueblo og det omkringliggende område i New Mexico.  Zuni Pueblo ligger ved Zunielven, en sideelv til Little Colorado River vest i New Mexico. Zuñiene holder til 55 km sør for Gallup i New Mexico. 
Zunispråket er et isolert språk som ikke påviselig er beslektet med andre indianske språk.[trenger referanse]
Zuniene har formentlig bodd som landbruksfolk i samme område siden 2000 til 1000 år f.Kr., og har muligens vært relatert til den arkeologiske mogollónkulturen.
Zuniene er kjent for sitt håndverk: flettede kurver, sølvsmedarbeider, vevde tekstiler; og også for sine religiøse tradisjoner som de søker å holde hemmelige for utenforstående. I 2000 var det 10.228 medlemmer av zunistammen.
43 % av indianerstammen lever under fattigdomsgrensen i USA, men mange i indianerstammen regner ikke den lave inntekten og livsstilen sin som fattig.
# Argentina Open 2019
Argentina Open 2019 var en tennisturnering, og del av ATP-touren 2019 som fant sted i Buenos Aires i Argentina fra 11. til 17. februar 2019. 
Det ble konkurrert i singel og dobbel for menn på grus.

## Vinnere

### Singel
- Marco Cecchinato slo  Diego Schwartzman, 6–1, 6–2


### Dobbel
- Máximo González /  Horacio Zeballos slo  Diego Schwartzman /  Dominic Thiem, 6–1, 6–1
# Det ingen andre får
Det ingen andre får er et musikkalbum med Jørn Hoel, utgitt i 1988. Albumet lå tolv uker på VG-lista og endte med tredjeplass som beste plassering.

## Sporliste
1. «Aske og vind»
2. «Det e sant»
3. «Flamma i natta»
4. «Det ingen andre får»
5. «Dans bort dine tåra»
6. «Kald høst»
7. «Om du var her»
8. «Blod som brenn»
9. «Lov mæ»
10. «Naken by»
# Bjarnarflag kraftverk
Bjarnarflag kraftverk (islandsk Bjarnarflagstöð) er et geotermisk kraftverk i Mývatnområdet på nordlige Island.
Kraftverket ble satt i drift 5. mars 1969. I området var det allerede brønner for utnyttelse av jordvarme i en kiselgurfabrikk i Reykjahlíð. Anlegget har en installert kapasitet på 3,2 megawatt (MW), det minste av det halvstatlige selskapet Landsvirkjuns kraftverk. Ca. syv kilometer lenger nordøst ligger Krafla kraftverk med en kapasitet på 60 MW.
Bjarnarflag ligger mellom Reykjahlíð og Námaskarð, og Hringvegur går gjennom området.
# High Fructose Corn Syrup
High Fructose Corn Syrup (HFK) blir også kalt glukose-fruktose sirup i Storbritannia og Canada.
Sirupen består av elementer fra maissirup som har gjennomgått en enzymatisk prosessering for å konvertere glukose inn i fruktose og for å produsere den ønskede sødme. I USA blir dette middelet brukt i matvarer og produkter som et søtningsmiddel. Den har blitt svært vanlig i bearbeidet mat og drikkevarer, inkludert brød, frokostblandinger, kjøtt, yoghurt og i forskjellige supper og sauser.
HFCS ble først introdusert av Richard O. Marshall og Earl R. Kooi i 1957. De har imidlertid mislykket i å gjøre denne sirupen levedyktig for masseproduksjon. Etableringen av den industrielle produksjonsprosessen ble gjort mulig av Dr. Y. Takasaki i 1965. På den tiden var han ansatt ved Agency for Industrial Science and Technology i Japan.
HFCS ble deretter raskt introdusert til mange bearbeidede mat og drikkevarer i USA fra rundt 1975 til 1985. Et system av tariffer for sukker tariffer ble pålagt i 1977. USA fikk betydelig økte kostnader for importert sukker og amerikanske produsenter søkte derfor etter billigere erstatninger. Maissirup, avledet fra mais, er mer økonomisk gunstig fordi de innenlandske amerikanske og kanadiske prisene på sukker er det dobbelte av global pris og maisprisen holdes lav gjennom statstilskudd som blir utbetalt til maisdyrkere.
HFCS ble dermed en svært attraktiv erstatning til sukker, og foretrekkes over vanlig sukker, blant det store flertallet av amerikanske produsenter av mat og drikke. Det gjennomsnittlige amerikanske konsumet av HFCS lå på litt over 17 kg i 2008. Andre land, deriblant Mexico, bruker vanligvis sukker i flertallet av deres leskedrikker. Noen amerikanere oppsøker derfor meksikansk Coca-Cola i etniske dagligvarekjeder, fordi de foretrekker denne Cola-drikken med vanlig sukker, sammenlignet med brusen som blir produsert ved hjelp av HFCS.
# Ludvig Filip I av Orléans
Ludvig Filip I av Orléans (Louis Philippe d'Orléans) (1725–1785) var en fransk prins og soldat. Han var sønn av Ludvig av Orléans og Auguste av Baden-Baden. 
Ludvig Filip giftet seg den 17. desember 1743 med Louise Henriette av Bourbon (1726–1759). De fikk tre barn, deriblant Ludvig Filip II av Orléans.
# Le Voyage de Gulliver à Lilliput et chez les Géants
Le Voyage de Gulliver à Lilliput et chez les Géants er en fransk stumfilm fra 1902 regissert av Georges Méliès.
# EM i vannpolo for kvinner 1999
EM i vannpolo for kvinner 1999 (europamesterskapet i vannpolo) ble arrangert i Prato i Italia i 1950.

## Sluttstilling
| Plass | Lag       |
| ----- | --------- |
|       | Italia    |
|       | Nederland |
|       | Russland  |
| 4.    | Ungarn    |
| 5.    | Hellas    |
| 6.    | Spania    |
| 7.    | Tyskland  |
| 8.    | Frankrike |
# Seiland nasjonalpark
Seiland nasjonalpark (nordsamisk: Sievjju álbmotmeahcci) er en norsk nasjonalpark som ligger på øya Seiland i Vest-Finnmark; med fjorder, fjell og to isbreer. Parken ble opprettet 8. desember 2006, for å  «bevare et alpint kystlandskap med et egenartet og variert biologisk mangfold, sikre variasjonsbredden av naturtyper i regionen, bevare landskapsformer og særpregede geologiske forekomster og verne om kulturminner» og den dekker et område på 316,3 km².
Nasjonalparken ligger i kommunene Alta og Hammerfest. Øya Seiland er den nest største øya i Finnmark etter Sørøya, og de to isbreene på øya, Seilandsjøkelen og Nordmannsjøkelen, er Skandinavias nordligste isbreer, og er også de lavest liggende breene i Skandinavia.

## Geografi, landskap, geologi
Seilandslandskapet domineres av mange små og store fjorder. De to største er Store Kufjorden og Jøfjorden, som går nord-sør, og nesten deler øya i to. Det mest alpine terrenget ligger vest på øya. Her stuper flere bratte fjell ned i havet. Sør for Seilandsjøkelen (på østsiden) er det et platå med småkupert terreng. Gjennom dette platået renner Melkelva, uberørt av inngrep, fra bre til fjord.

## Flora og fauna
Berggrunnen er svært næringsrik i fjellområdene i den sørlige delen av nasjonalparken. Her vokser en artsrik og særpreget vegetasjon, med sjeldne fjellplanter som dvergarve, snøgress og stjernøyvalmue.
De bratte fjellene i vest er bosted for rik og variert rovfuglbestnad. Her hekker havørn, jaktfalk, dvergfalk, tårnfalk og fjellvåk. Langs kysten er det små kolonier med måkefugl, vadere, grågås, ærfugl og teist.
Av pattedyr finnes oter, hare og røyskatt, foruten store mengder tamrein i sommerhalvåret.

## Kulturminner
Det finnes kulturminner fra flere tidsaldre og kulturer på øya. Funn fra steinalderen og jernalderen, sammen med fangstanlegg er vitnesbyrd om gammel bosetning. Det finnes dokumentasjon i kart på bosetning i nesten hver fjordarm på 180--tallet, og samenes bruk av øya som sommerbeite for tamrein har både preget landskapet og gitt fysiske kulturminner i form av buer og gjerder.

## Forvaltning og bruk av området
Verneforskriften fastslår at «Ivaretakelse av naturgrunnlaget innenfor nasjonalparken er viktig for samisk kultur og næringsutnyttelse. Området skal kunne brukes til reindrift».
Det er ikke tilrettelagt med merka stier og åpne hytter i nasjonalparken, og det er ingen veier inn til området. Det går ferje fra Akkarfjord nær Hammerfest til Kjerringholmen nord på Seiland. Det går godsrutebåt fra Hammerfest til Øksfjord som anløper kirkestedet Altneset sør på øya.
# Natalija Lobova
Natalija Aleksandrovna Lobova, russisk Наталия Александровна Лобова (født 3. september 1986 i Engels, Saratov oblast) er en russisk padler som konkurrerer i kajakk flatvann. Hun representerte landet sitt under Sommer-OL 2012 i London, der hun ble nummer 6 på K-1 200 meter.
# Stephanie Grauer
Stephanie Grauer (født 23. mars 1997) er en canadisk roer.
Hun representerte Canada under Sommer-OL 2020 i Tokyo, hvor hun ble nummer 10 i firer uten styrmann.
# Nedlastbart innhold
Nedlastbart innhold (engelsk: downloadable content, DLC) er ekstrainnhold som slippes ut til videospill som allerede har blitt lansert, gjennom internett. Begrepet har noe overlapp med utvidelsespakke, men mens med en utvidelsespakke impliseres det gjerne at det følger med større spillendringer eller mye ekstrainnhold, i tillegg til at utvidelsespakker kan selges utenfor internett, kan nedlastbart innhold være så smått som et ekstra kostyme til en spillfigur, eller slippes ut gratis.
# Kragejordhumle
Kragejordhumle  også kalt kragehumle, (Bombus magnus) er en stor kraftig humle som ofte har vært forvekslet med liten jordhumle. Tungen til kragehumla er kort.

## Kjennetegn
Kragejordhumlen er sort med  to sitrongule bånd, et på brystet og et på bakkroppen. Bakkroppsspissen er hvit. Den kan lett forveksles med de øvrige humlene i «jordhumlegruppa». Imidlertid så danner det første gule båndet en krage rund halsen, og gå ned og inn under vingeknutene. Dette gule båndet er også adskillig bredere enn hos f.eks. liten jordhumle. Pelsen virker gjerne kort, og humla kan ser litt mer støvete ut i gulfargen.

## Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.
Dronninger: Lengde 19–22 mm, Vingespenn: 38–42 mm

Arbeidere:  Lengde 11–17 mm, Vingespenn: 22–34 mm

Hanner: Lengde 14–18 mm, Vingespenn: 29–35 mm

## Bolet
Kragejordhumla plasserer sine bol nede i jorden i gamle musebol, men det er funnet få bol av denne arten. Den er en pocket-maker som lagrer pollen i de tomme kokongene.

## Utbredelse
Kragejordhumla finner vi først og fremst langs kysten, og i Bergensområdet nedover mot Stavanger er den ganske vanlig.
# Rubén Alegre
Rubén Alegre Guerra (født 29. juni 1990 i Cáceres) er en spansk fotballspiller som spiller for CD Coria. Hans posisjon på banen er forsvar.
# Michelle Williams (svømmer)
Michelle Williams (født 1991) er en canadisk svømmer.
Hun representerte Canada under Sommer-OL 2016 i Rio de Janeiro, der hun tok bronse på 100 meter fri stafett.
# Dactylostethus
Dactylostethus er en slekt av biller som hører til familien vannkjær (Hydrophilidae).

## Utseende
En liten (2,5-3 millimeter), bredt oval, blank, mørk vannkjær. Antennene er omtrent dobbelt så lange som palpene, med en spoleformet, tett treleddet klubbe. Beina er ganske korte. Oversiden er svært fint punktert og blank. Pronotum er noe bredere enn dekkvingene ved roten.

## Levevis
Inghenting er kjent om biologien til denne arten.

## Utbredelse
Arten er beskrevet fra Sumatra.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien vannkjær, Hydrophiloidea
      - Familien vannkjær, Hydrophilidae
        - Underfamilien vannkjær, Hydrophilinae
          - Stamme kulevannkjær,  Sphaeridiini
            - Slekten Dactylostethus d'Orchymont, 1919
              - Dactylostethus impunctatus d'Orchymont, 1919
# Leif Granli
Leif Granli (født 25. september 1909 i Hegra i Nord-Trøndelag, død 17. mars 1988) var en norsk småbruker, pressemann og politiker (Ap). Han var stortingsrepresentant 1945–1973, landbruksminister 1963–1965 og stortingspresident 1972–1973.

## Bakgrunn
Han var sønn av snekker Paul Troseth og Severine Buland, og hans utdannelse etter folkeskolen bestod i et opphold ved AOFs kurssted på Malmøya i 1934 og Nordisk folkehøyskole i Genève i 1936. Granli var småbruker på eget bruk i Frol 1935–1940, journalist i Arbeider-Avisa i Trondheim 1937–1940 og redaktør i Hardanger Folkeblad i Odda 1940–1941.

## Politisk virke
Etter andre verdenskrig var han engasjert i politikken på heltid. Som 22-åring kom han inn i lokalpolitikken som formann i Frol Arbeiderparti 1931–1933, og var videre medlem av Frol herredsstyre og formannskap 1934–1940 og 1945–1949, formann i Inntrøndelag Arbeiderparti 1935–1947, medlem av Arbeiderpartiets landsstyre 1939–1948, styremedlem i Norges Kommunalbank 1950–1982, medlem av Levanger kommunestyre 1960–1967, formann i Statens vassforsyningsråd 1962–1974 og formann i Frol lokallag av IOGT.
Granli var innvalgt på Stortinget fra Nord-Trøndelag 1945–1973, landbruksminister i Einar Gerhardsens fjerde regjering 1963–1965, visepresident i Stortinget 1969–1972 og stortingspresident 1972–1973.

## Fylkesmann
Granli ble utnevnt til fylkesmann i Nord-Trøndelag i 1972, og satt i embedet frem til oppnådd aldersgrense i 1979.
# Helle Sjelle
Helle Sjelle Nielsen (født 1971) er en dansk konservativ politiker. Mellom 2001 og 2011 var Sjelle medlem av Folketinget for Det Konservative Folkeparti.
Hun vokste opp i Faxe og gikk gymnaset i Haslev. Sjelle meldte seg inn i Konservativ Ungdom som tenåring, da Poul Schlüter var statsminister og de konservatives leder. Hun var medlem av hovedstyret i Det Konservative Folkeparti fra 1995 til 1997 og innvalgt i Københavns borgerrepresentasjon fra 1998 til 2005.
I 2001 ble hun valgt til Folketinget fra Københavns østre storkrets, etter å ha blitt nominert av de konservative i Ryvangen nord på Østerbro. Hun tilhørte «den nye generasjonen» av folketingsmedlemmer tidlig i 30-årene som ble valgt i 2001. Hun ble først de konservatives talsmann på saksfelt som utdannelse, energi, miljø og likestilling, senere formann i Folketingets arbeidsmarkedsutvalg. Etter revideringen av valgkretsene i 2007 var Sjelle valgt fra Københavns storkrets frem til folketingsvalget i 2011, da hun ikke ble gjenvalgt. Høsten 2012 møtte hun i noen uker som stedfortreder for Brian Mikkelsen fra Sjællands storkrets.
Etter tiden i Folketinget har Sjelle blant annet arbeidet med et demokratiprosjekt i Tanzania og vært informasjonsarbeider ved et kjøpesenter på Frederiksberg. Fra 2018 er Sjelle medlem av Frederiksberg kommunestyre.
Hun har en kandidatutdannelse i statsvitenskap fra Københavns Universitet fra 2007 på en avhandling om samarbeidet i Øresundsregionen, skrevet sammen med Karen Hækkerup.
Hun giftet seg i 2014 med de konservatives tidligere formann Lars Barfoed.
# Provinsen Cercado (Beni)
Cercado er en provins i departementet Beni i Bolivia. Hovedstaden er Trinidad.
# Sante Marsili
Sante Marsili (1950–2024) var en italiensk vannpolospiller som deltok i de olympiske leker 1972 i München, 1976 i Montréal og 1980 i Moskva.
Marsili vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen, bak Ungarn. Det italienske laget vant to kamper, spilte to uavgjort og tapte én i finalerunden, som besto av seks lag. Italia fikk seks poeng, samme som Nederland som kom på tredjeplass. Marsili spilte åtte kamper og scoret ni mål i OL-turneringen.[trenger referanse]

## OL-medaljer
- 1976  Montréal -  Sølv i vannpolo,  Italia
# Li Jieqiang
Li Jieqiang (født 25. mai 1959) er en kinesisk tidligere friidrettsutøver som spesialiserte seg i hekkeløp. 
Han representerte landet sitt under Sommer-OL 1984 i Los Angeles, der han ble utslått i semifinalen på 110 meter hekk .
# Holostilpna
Holostilpna er en slekt av soppsnutebiller som lever av sopp som vokser på død ved. 

## Utseende
Små, korte og brede, hvelvede, halvblanke, mørke soppsnutebiller.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter.  

## Utbredelse
Slekten er utbredt i Mellom-Amerika, Karibia og det østlige Nord-Amerika.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien soppsnutebiller, Anthribidae Billberg, 1820
          - Underfamilien springsoppsnutebiller, Choraginae Kirby, 1819  – ca. 350 arter
            - Stammen Choragini Kirby, 1819
              - Slekten Holostilpna Jordan, 1907 - 5 arter
                - Holostilpna glabra Jordan, 1906
                - Holostilpna globosa Jordan, 1906
                - Holostilpna jordani (Valentine, 1991)
                - Holostilpna nitens Jordan, 1906
                - Holostilpna picipes Jordan, 1906
# Viltforvaltning
Viltforvaltning er menneskets målretta innsats for å bevare, øke, høste eller begrense viltbestander. I de fleste tilfeller utøves den av kommunal eller fylkeskommunal myndighet gjennom viltnemnd eller ved delegert vedtak. I noen tilfeller ligger myndigheten hos Direktoratet for naturforvaltning, 
I Norge finnes det oversikt over artsgruppene på artsdatabanken.no og gir en oversikt over blant annet rødlista arter. Les mer om artsdatabanken her. 
Det tildeles sentrale midler som tilskudd til vilttiltak. Målet med tilskuddsordningen er å medvirke til en god viltforvaltning i kommunene. Ta kontakt med viltansvarlig i din kommune eller i fylkeskommunen.
# Denis Kapustin
Denis Kapustin (russisk: Денис Викторович Капустин; født 5. oktober 1970) er en russisk friidrettsutøver.
Han representerte Russland under Sommer-OL 2000, hvor han tok bronse i tresteg.
# Oslofjordens Friluftsråd
Oslofjordens Friluftsråd (OF), er en sammenslutning av flere interesseorganisasjoner og kommunene og fylkene rundt Oslofjorden, og det største friluftsrådet i Norge, ca 1,5 millioner mennesker bor i OFs 29 medlemskommuner.  OF har  ansvar for store områder langs fjorden og har som hovedoppgave å gjøre strender og andre områder tilgjengelige for alle, fremme friluftslivet og beskytte naturen ved kysten. 
OF ble opprettet i 1933. Fremsynte kvinner og menn så allerede den gang at friluftslivet i fjorden hadde to problem: 1. Stadig flere områder ble nedbygd og dermed gjort utilgjengelige for folk flest. 2. Fjorden var forurenset, og måtte bli renere. Med lite ressurser og store ambisjoner gikk de i gang. Viktige områder ble kjøpt opp slik at innbyggerne fikk tilgang til badestrender. 
OF er etter hvert blitt en stor grunneier for flere attraktive friområder omkring Oslofjorden, bl.a. Moutmarka i Færder kommune. Totalt er over 20 000 dekar friområder gjort tilgjengelig gjennom OFs arbeid.

## Oppgaver
- OF jobber med en rekke saker som kommer friluftsfolket i fjorden tilgode, bl.a. kystled, der kystleden i Oslofjorden, er den største og mest utviklede kystleden i landet med over 60 hytter.

- OF er interesseorganisasjon for friluftslivet og høringsinstans for planer og friluftspolitiske saker.
- Stimulering til friluftsliv har vært sentralt siden starten. I 1998 startet OF satsing på natur og friluftsveiledning – i tråd med eksisterende læreplanverk undervises det i en rekke fag ute. Tilbudene retter seg mot skoler, SFO, barnehager samt for pedagogisk personale.

- Rekefabrikken på Hvaler er en kystledhytte som kan leies gjennom OF. Sekretariatet for Skjærgårdstjenesten i Oslofjorden ligger hos OF. Skjærgårdstjenesten ble opprettet i 1992 etter initiativ fra OF.

- Natur og friluftsveiledning; uteundervisning på Fjærholmen, Færder.Organisasjoen jobber for båtfolket bl.a. gjennom å legge ut svaibøyer i naturhavner. Dette er et tilbud om sikker fortøyning og overnatting i naturhavner rundt om i fjorden.
- OF er et kompetansesenter for friluftsliv i Oslofjorden og har i denne forbindelse en rekke prosjekter løpende.
# Puerto Madryn gasskraftverk
(Aluar) Puerto Madryn gasskraftverk er et  gasskraftverk i havnebyen Puerto Madryn i provinsen Chubut i Argentina. Anlegget har ulike enheter med åpen syklus (OCGT) og kombinasjonssyklus (CCGT) og fyres primært på naturgass men kan også brenne fyringsolje. Komplekset har en installert produksjonskapasitet på 755 MW fordelt på hele 12 relativt små turbiner fra Alstom, de siste levert i 2007.
Operatør er aluminiumsprodusenten Aluar Aluminio SA.
# Mandal Dykkerklubb
Mandal Dykkerklubb (stiftet 4. mai 1966) er en norsk dykkerklubb fra Mandal i Agder, som har rundt 80 medlemmer og er tilsluttet Norges Dykkeforbund.
Klubben driver, i tillegg til alminnelig dykkerturer, også med marinearkeologi og UV-rugby, og disponerer et klubbhus, beliggende under brokrysset, midt i Mandal sentrum. I tillegg eier klubben skøyten «Haganes» fra 1963 og 2 gummibåter, en 12-fot med 15hk og en 16-fot med 40hk som brukes til dykkerturene.
# Philippe Guiougou
Philippe Guiougou (født 8. juni 1973 i Baie-Mahault på Guadeloupe) er en fransk katolsk biskop av Basse-Terre.

## Liv og virke

### Bakgrunn
Philippe Guiougou ble i 1990 utdannet elektrotekniker. I 1992 fikk han baccalauréat technologique og i 1995 uteksaminert innen industriinformatikk.
I 1995 kom Guiougou til Frankrike. Der studerte han filosofi og katolsk teologi ved presteseminaret Saint-Sulpice in Issy-les-Moulineaux. Han ble presteviet den 27. juni 2004 i klosterkirken i Saint-Denis for bispedømmet Saint-Denis.
Guiougou var først kapellan i menighetene Christ Resussité, Saint Louis og Saint Pierre i Bondy, og ble i 2012 sogneprest i menighetene Notre-Dame de Bon Secours, Saint-André og Tous les Saints i Bobigny. Dessuten var han fra 2007 til 2010 som ansvarlig for og fra  2010 til 2019 som biskoppelig vikar for ungdomspatoralet i bispedømmet Saint-Denis. 
Etter at Philippe Guiougou fra 2018 til 2019 hadde tatt teologisk videreutdannelse ved Centre Sèvres i Paris om tro og forstand, ble han i 2019 generalvikar for bispedømmetog i  2020 dessuten moderator fpr menighetssammenslutningen Saint-Denis i L’Île-Saint-Denis og Sainte-Geneviève i La Plaine-Saint-Denis.

### Biskop av Basse-Terre
Den 3. april 2023 utnevnte pave Frans ham til biskop av Basse-Terre. Han ble bispeviet den 9. juli 2023 av erkebiskop David Thomas Daniel Macaire, O.P. av Fort-de-France (e Saint Pierre) på Martinique; medkonsekrerende var erkebiskop Santiago De Wit Guzmán og biskop Pascal Michel Ghislain Delannoy av Saint-Denis.

## Episkopalgenealogi
Hans episkopalgenealogi er:
- Kardinal Scipione Rebiba (1504-1577)
- Kardinal Giulio Antonio Santori (1532-1602) * bispeviet 1566
- Kardinal Girolamo Bernerio (1540-1611) *1586
- Erkebiskop Galeazzo Sanvitale (1566-1622) *1604
- Kardinal Ludovico Ludovisi  (1595-1632) *1621
- Kardinal Luigi Caetani (1595-1642) *1622
- Kardinal Ulderico Carpegna (1595-1679) *1630
- Kardinal Paluzzo Paluzzi Altieri degli Albertoni (1623-1698) *1666
- Pave Benedikt XIII (1649-1730) *1675
- Pave Benedikt XIV (1675-1758) *1724
- Pave Klemens XIII (1693-1769) *1743
- Kardinal Marcantonio Colonna (1724-1793) *1762
- Kardinal Hyacinthe-Sigismond Gerdil (1718-1802) *1777
- Kardinal Giulio Maria della Somaglia (1744-1830) *1788
- Kardinal Carlo Odescalchi (1785-1841) *1823
- Kardinal Costantino Patrizi Naro (1798-1876) *1828
- Kardinal Lucido Maria Parocchi (1833-1903) *1871
- Pave Pius X (1835-1914) *1884
- Kardinal Gaetano de Lai (1853–1928) *1911
- Kardinal Raffaele Carlo Rossi (1876–1948) *1920
- Kardinal Amleto Giovanni Cicognani (1983–1973) *1933
- Erkebiskop Luigi Barbarito (1922–2017) *1969
- Erkebiskop François Gayot, S.M.M. (1927-2010) *1975
- Erkebiskop Hubert Constant, O.M.I. (1931-2011) * 1991
- Kardinal Chibly Langlois (1958- ) *2004
- Erkebiskop David Thomas Daniel Macaire, O.P. (1969- ) *2015
- Biskop Philippe Guiougou (1973- ) *2023[3]
# Petit Canouan
Petit Canouan er ei ubebodd øy i Grenadinene i Windwardøyene i De små Antiller i Karibia. Øya er en del av Saint Vincent og Grenadinene. 
Petit Canouan ligger på Grenadabanken mellom øyene Mustique og Canouan. Arealet er 0,2 km². Øya fikk i 1987 status som Petit Canouan Wildlife Reserve.